User:2240565prathipa/sandbox

'சுதந்திரப் போராட்டத்தில் பெண்கள்'

கேப்டன் லட்சுமி :

சென்னை உயர்நீதிமன்ற வழக்கறிஞரான டாக்டர் எஸ்.சுவாமிநாதன் - சமூக சேவகரான ஏ.வி.அம்முகுட்டி தம்பதியருக்கு மகளாக கி.பி.1914, அக்டோபர் 24 அன்று லட்சுமி சென்னையில் பிறந்தார். சென்னை மருத்துவக் கல்லூரியில் கி.பி.1938-ல் மருத்துவர் பட்டம் பெற்றார். சிங்கப்பூருக்கு கி.பி.1940-ல் சென்ற இவர். அங்குள்ள இந்தியத் தொழிலாளர்கள், ஏழைகளுக்கு மருத்துவ சேவை செய்தார். நேதாஜி சுபாஷ் சந்திரபோஸ்.கி.பி.1942 சிங்கப்பூரில் இந்திய தேசிய இராணுவம் ஒன்றை உருவாக்கினார். அதனுடைய மகளிர் பிரிவாக ஜான்சிராணி பெண்கள் படைப்பிரிவு கி.பி.1943, ஜூலையில் உருவாக்கப்பட்டது. லட்சுமி, ஜான்சிராணி பெண்கள் படைப் பிரிவில் சேர்ந்து அதன் தலைவராக நியமனம் பெற்றார். பின்னர் நேதாஜி உருவாக்கிய "ஆஜாத் ஹிந்த்" எனப்படும் இந்திய சுதந்திரத்திற்கான தற்காலிக அரசில் மகளிர் அமைப்புக்கான அமைச்சராக இருந்தார். இந்திய தேசிய இராணுவத்தில் இவருடன் பணியாற்றிய கர்னல் பிரேம்குமார் ஷெகால் என்பவரை கி.பி.1947. மார்ச் மாதத்தில் மணம் செய்தபின் கான்பூரில் வாழ்ந்து வந்தார்.

டாக்டர் முத்துலட்சுமி ரெட்டி :

டாக்டர் முத்துலட்சுமி ரெட்டி, புதுக்கோட்டையில் ஜூலை 30, கி.பி.1886, அன்று பிறந்தார். இவரே இந்தியாவின் முதல் பெண் மருத்துவராவார். இவரது தங்கை புற்றுநோயால் பாதிக்கப்பட்டு கி.பி.1923-ல் இறக்க நேர்ந்தது. அதனால் புற்று நோயை அடியோடு ஒழிக்க வேண்டும் என்று சபதம் மேற்கொண்டார். எனவே புற்றுநோய் நிவாரண மருத்துமனையை கி.பி.1949-ல் தொடங்கினார். இவரது சீரிய முயற்சியால் சென்னை அடையாறு புற்றுநோய் ஆராய்ச்சி நிறுவனம் தோற்றுவிக்கப்பட்டது. இதற்கான அடிக்கல்லை அன்றைய இந்தியப் பிரதமர் ஜவஹர்லால் நேரு நாட்டினார்.

'''டாக்டர் எஸ். தருமாம்பாள் :-'''

தஞ்சாவூர் அருகிலுள்ள கருந்தட்டான்குடியில் பிறந்த தர்மாம்பாள். சித்த மருத்துவம் பயின்றவர். சென்னையில் மருத்துவமனை ஒன்றைத் தொடங்கியதுடன் பொதுச்சேவைகளிலும் ஈடுபட்டார். தந்தை பெரியாரின் கருத்துகளால் ஈர்க்கப்பட்ட இவர். விதவைகள் மறுமணம், கலப்பு மணம், பெண் கல்வி போன்றவற்றில் ஆர்வம் காட்டினார். தமிழிலக்கிய வளர்ச்சியிலும், தமிழிசை இயக்க வளர்ச்சியிலும் அதிக ஆர்வம் கொண்டிருந்தார். சமுதாயத்தில் கி.பி.1940-ஆம் ஆண்டுவரை தமிழாசிரியர்களுக்கு மதிப்பில்லை ; ஊதியமும் உயர்த்தப்படவில்லை. எனவே இழவு வாரம் என்ற போராட்டத்தைத் தொடங்கினார். கல்வியமைச்சராக அப்போதிருந்த திரு.அவினாசிலிங்கம் செட்டியார். பிற ஆசிரியர்களுக்கு இணையான ஊதியத்தைத் தமிழாசிரியர்களுக்கும் வழங்குமாறு உத்தரவிட்டார் தமிழ்மொழிக்கும். தமிழிலக்கியத்திற்கும் இவர் ஆற்றிய சேவைகளைப் பாராட்டி, இவருக்கு வீரத்தமிழன்னை என்ற பட்டம் வழங்கப்பட்டது. இந்தி எதிர்ப்புப் போராட்டத்தில் ஈடுபட்டு பலமுறை சிறை சென்றவர்.

மூவலூர் இராமாமிர்தம் அம்மையார் :

திருவாரூரில் கி.பி.1883-ஆம் ஆண்டு பிறந்த இராமாமிர்தம் அம்மையார். மயிலாடுதுறைக்கு அருகிலுள்ள மூவலூர் என்ற கிராமத்தில் வளர்ந்தார். எனவே மூவலூர் இராமாமிர்தம் என்றழைக்கப்பட்டார். இவர் இசை வேளாளர் குலத்தைச் சார்ந்தவர். பழங்காலத்தில் இக்குலத்தில் பிறந்த பெண்கள் இறைப்பணிக்கும், கலைப்பணிக்கும் அர்ப்பணிக்கப்பட்டனர். காலமாற்றத்தில் இச்சமூகம் பிரபுக்களிடமும், அரசர்கள், ஜமீன்தார்களிடமும் சிக்கிச் சீரழிக்கப்பட்டது. இராமாமிர்தம் அம்மையார், தம் குலத்துப் பெண்கள் தாழ்ந்த நிலையிலிருப்பதையும், பல்வேறு வழிகளில் துன்புறுத்தப்படுவதையும் உணர்ந்தார். அவர்களின் விடுதலைக்காகத் தனது வாழ்வை அர்ப்பணிப்பதென முடிவு செய்தார். நாடு முழுவதும் தங்கள் இனப்பெண்களுக்கு இழைக்கப்படும் அநீதிகளை விளக்கி, அவர்களுடைய விடுதலைக்கு ஆதரவுதிரட்டினார். காங்கிரஸ் கட்சியில் தன்னை இணைத்துக் கொண்ட இவர், மயிலாடுதுறையில் கி.பி.1925-ஆம் ஆண்டு இசை வேளாளர் மாநாட்டைக் கூட்டினார்.

நீலாம்பிகை அம்மையார் :

காலம்-1903-1943 மறைமலையடிகளின் மகள் ஆவார்.தந்தையைப் போலவே தனித்தமிழ்ப் பற்றுடையவர். இவரது தனித்தமிழ்க் கட்டுரை, வடசொல் - தமிழ் அகர வரிசை, முப்பெண்மணிகள் வரலாறு, பட்டினத்தார் பாராட்டிய மூவர் ஆகிய நூல்கள் தனித்தமிழில் எழுத விரும்புவோர்க்கு மிகவும் பயனுள்ளனவாக விளங்குகின்றன.

தில்லையாடி வள்ளியம்மை :

கி.பி. 1913-ல் தென்னாப்பிரிக்க நாட்டின் திருமண பதிவுச் சட்டப்படியும், கிறிஸ்தவமதச் சட்டப்படியும் நடைபெறாத திருமணங்கள் செல்லாது என அந்நாட்டு உச்சநீதிமன்றம் தீர்ப்பளித்து. கி.பி.1913 டிசம்பர் 23-ல் வள்ளியம்மை தென்னாப்பிரிக்காவில் வால்க்ஸ்ரஸ்ட் என்ற இடத்தில் கைது செய்யப்பட்டார். கி.பி.1914 பிப்ரவரி 22- ல் தமது 16-ம் வயதில் 3 மாத கடுங்காவல் தண்டனை காரணமாக வள்ளியம்மை மரணமடைந்தார். நம்பிக்கை தான் அவரது ஆயுதம் என்று வள்ளியம்மை குறித்து காந்தியடிகள் தனது இந்தியன் ஒப்பினியன் பத்திரிக்கையில் குறிப்பிட்டுள்ளார். என்னுடைய சகோதரியின் மரணத்தை விடவும் வள்ளியம்மையின் மரணம் எனக்குப் பேரிடியாக இருந்தது என்றும்,தென்னாப்பிரிக்க வரலாற்றில் வள்ளியம்மையின் பெயர் என்றும் நிலைத்து நிற்கும் என்றும் தனது தென்னிந்தியாவின் சத்தியாகிரகம் என்ற நூலில் காந்தியடிகள் குறிப்பிட்டுள்ளார். சத்யாகிரக வேள்விப் பணிக்கு முதல் களப்பலியாகி காந்தியடிகளை மகாத்மா என்ற உயர்நிலை நோக்கித் திருப்பியப் பெருமை தில்லையாடி வள்ளியம்மையைச் சாரும்.

இராணி மங்கம்மாள் :

மதுரையை ஆண்டு வந்த சொக்கநாத நாயக்கரின் மனைவி இராணி மங்கம்மாள். இவரது தளபதி நரசப்பையன் ஆவார். இராணி மங்கம்மாளின் மகன் அரங்க கிருட்டிண முத்து வீரப்பன் ஆவார். "அரசாட்சியை அடக்கத்தோடும், தந்திரத்தோடும் நாம் நோக்க வேண்டும். முன்கோபமும் அதன் விளைவும் அரசியலில் ஒருபோதும் வெற்றியைத் தராது பகைவரை எதிர்கொள்ள எப்போதும் ஆயத்த நிலையில் இருப்பதோடு மிகுந்த பொறுமையுடனும் செயல்பட வேண்டும்" என்றவர் இராணி மங்கம்மாள் "நாட்டையாளும் பொறுப்புக்கு வந்துவிட்டால் அனைவரையும் தம் குழந்தைகள் போல் எண்ணி, அன்பு செலுத்த வேண்டும்" என்றவர் மங்கம்மாள் "நேர்மையைக் காட்டிலும் உயர்ந்த தெய்வம் இல்லை" என்ற உணர்வோடு ஆட்சி செய்தவர் அரங்க கிருட்டிண முத்துவீரப்பன் ஆவார். "ஒவ்வொருவரும் தாம் சிறந்ததாகக் கருதும் சமயத்தைக் கைகொண்டு வாழவிடுவதே தருமம்" என்றவர் இராணி மங்கம்மாள். கி.பி.1696-ல் திருவிதாங்கூர் போரில் இரவிவர்மாவைத் தோற்கடித்தார்.

அஞ்சலையம்மாள் :

தென்னாட்டின் ஜான்சிராணி என்று காந்தியடிகளால் அழைக்கப்பட்டார். அஞ்சலையம்மாள் கி.பி.1921-ல் ஆண்டு தனது பொது வாழ்க்கையைத் தொடர்ந்தார். இவர் நீலன் சிலை அகற்றும் போராட்டம், உப்புக் காய்ச்சும் போராட்டம், மறியல் போராட்டம்,தனியாள் அறப்போராட்டம், வெள்ளையனே வெளியேறு இயக்கம் போன்ற பல போராட்டங்களில் கடலூர், திருச்சி, வேலூர் ஆகிய பகுதிகளில் கலந்து கொண்டு பெல்லாரி சிறையில் அடைக்கப்பட்டார். இவர் நீலன் சிலை அகற்றும் போராட்டத்தில் தனது 9 வயது மகள் அம்மாக்கண்ணுவை ஈடுபடுத்தினார். காந்தியடிகள் அம்மாக்கண்ணுக்கு லீலாவதி எனப் பெயரிட்டு குஜராத்தில் வர்தாவிலுள்ள ஆசிரமத்திற்கு அழைத்துச் சென்றார்.

ஜான்சிராணி இலட்சுமிபாய்:

இந்தியாவில், ஆங்கிலேய ஆட்சிக்கு எதிராகப் போரிடத் துணிந்தவர்களின் முன்னோடி, ஜான்சிராணி இலட்சுமிபாய். குறுகிய காலம் மட்டுமே உயிர் வாழ்ந்தாலும் அன்பு, வீரம், ரௌத்திரம் என சிறப்புமிக்க குணங்களுடன் இந்தியா கண்ட வீர மங்கையர்களில் பிரதானமாக வரலாற்றில் இடம் பெறுகின்றார். ஜான்சிராணி இந்தியாவின் உத்திரப்பிரதேச மாநிலத்தில் உள்ள வாரணாசி என்னும் இடத்தில் 1828-ஆம் ஆண்டு நவம்பர் 19ஆம் தேதி மொரோபந்த் தம்பே -பகீரதி என்ற தம்பதிக்கு மகளாய் பிறந்தார். இவருக்கு அவர்களது பெற்றோர் வைத்த பெயர் மணிகர்ணிகா. குடும்பத்தில் எல்லோரும் 'மனு' என்று செல்லமாக அழைத்தனர். இவருக்கு நான்கு வயதாகும் போது தாயார் எதிர்பாராமல் இறந்து விட்டார். அதன்பின் தந்தையின் அரவணைப்பிலேயே வளர்ந்தார். மராத்திய வீர மரபில் பிறந்த மணிகர்ணிகா, விளையாடும் வயதிலேயே வாள்வீச்சு, குதிரை ஏற்றம், துப்பாக்கி சுடுதல் போன்ற வீரக் கலைகளைப் பயின்று, ஆண் வீரர்களையும் விஞ்சும் தறன் பெற்றார். வீரமங்கை மணிகர்ணிகாவை ஜான்சியின் இளவரசர் கங்காதர் ராவ் திருமணம் செய்துகொண்டார். அன்றிலிருந்து லட்சுமிபாய் என்று அழைக்கப்பட்டதோடு, ஜான்சியின் ராணியாகவும் ஆனார். இந்த தம்பதிக்கு, ஒரு ஆண்குழந்தை பிறந்தது. அதற்கு தாமோதர் ராவ் எனப் பெயர்சூட்டி மகிழ்ந்தனர். ஆனால் குழந்தை நான்கு மாதத்தில் இறந்துபோனது. அதன் பின்னர், அவர்கள் ஒரு குழந்தையினை தத்தெடுத்து அதற்கு தாமோதர் ராவ் என்று பெயர் சூட்டி வளர்த்தனர். 1853ஆம் ஆண்டு, மன்னர் கங்காதர் ராவ் ஊடல்நலம் பாதித்து இறந்தார். இந்துமத மரபின் படி, அவர்கள் தத்தெடுத்த குழந்தையே, லட்சுமிபாய் அவர்களின் சட்ட வாரிசாக இருந்தது. இருப்பினும், ஆங்கிலேய ஆட்சியாளர்கள் அந்த குழந்தையை சட்ட வாரிசாக ஏற்றுக்கொள்ள மறுத்து விட்டனர். மறுப்பு கோட்பாட்டின் படி, லார்ட் தல்ஹௌசீ அவர்கள் ஜான்சி அரசைப் பறிமுதல் செய்ய முடிவுசெய்தார்.மேலும், ராணி லட்சுமிபாய் அவர்களை ஜான்சி கோட்டையை விட்டு செல்லுமாறு ஒரு ஆணை நிறைவேற்றப்பட்டதால், ராணி லக்ஷ்மி பாய் அவர்கள், ஜான்சியிலுள்ள ‘ராணி மஹாலுக்கு சென்றார். அந்நேரத்திலும், லட்சுமிபாய் அவர்கள், ஜான்சி அரசைப் பாதுகாப்பதில் மிகவும் உறுதியாக இருந்தார். தனது நிலைமையை வலுவாக்கி தொண்டர் படையை உருவாக்கினார். இதில் ஆண்கள் மட்டுமன்றி பெண்களின் பங்களிப்பும் இடம் பெற்றிருந்தது. 1857ஆம் ஆண்டு செப்டம்பரிலிருந்து அக்டோபர் வரை, ராணி லட்சுமி பாய் அவர்கள் அவரது அண்டை நாடுகளான ஓர்ச்சா மற்றும் டாடியாவை படையெடுத்து, அந்நாட்டுப் படைகளின் மூலமாக ஜான்சியைப் பாதுகாத்தார். இதுவே, ஜனவரி 1858ல், பிரிட்டிஷ் இராணுவம், ஜான்சியை " நோக்கி படையெடுத்தற்கான காரணமாகும்.1858-ஆம் ஆண்டு ஜனவரி மாதம் ஜான்சியின் மீது பிரிட்டிஷ் ராணுவம் படையெடுத்தது. ஜான்சிக்கும் ஆங்கிலேயருக்கும் இடையில் ஒரு வாரத்திற்கும் மேல் போர் நீடித்தது. இறுதியாக இரண்டே வாரத்தில் ஜான்சியை ஆங்கிலேய அரசு கைப்பற்றியது. அந்த போரில் ராணி லக்ஷ்மிபாய் ஆண் வேடம் பூண்டு இருந்ததால் அவரை யாரும் அடையாளம் காணவில்லை. அதன் வாயிலாக தன் வளர்ப்பு மகனை மடியில் ஏந்தியபடியே தப்பித்தார். பிறகு ஆங்கிலேய இராணுவம் குவாலியரை கைப்பற்ற தங்களது மிகப்பெரிய படையுடன் குவாலியரை நோக்கி படையெடுத்தது. அப்போது அந்த போரில் ஆண் வேடம் தரித்து தொடர்ந்து சண்டையிட்டுப் போராடினார்.ஆனால் பெரிய ஆயுதப்படையுடன் இருந்த ஆங்கிலேயருக்கு எதிராக இவரால் சண்டைபோட்டு சமாளிக்க முடியாமல், எதிரிகளின் படை மூலம் தாக்கப்பட்டு வீரமரணம் அடைந்தார். ஜான்சி ராணி 1858ஆம் ஆண்டு ஜூன் 18 ல் வீரமரணம் அடைந்தார்.

விஜயலட்சுமி பண்டிட் :

விஜயலட்சுமி பண்டிட் (ஆகஸ்ட் 18, 1900 – டிசம்பர் 1, 1990), இவர் நேரு குடும்பத்தைச் சேர்ந்த ஓர் இந்திய அரசியல்வாதி. இவரது இயற்பெயர் ஸ்வரூப் குமாரி என்பது.மோதிலால் நேருவின் மகளான இவர் ஜவஹர்லால் நேருவின் சகோதரி. சோவியத் கூட்டமைப்பு, அமெரிக்கா உள்ளிட்ட பல நாடுகளுக்கு இந்தியத் தூதராகப் பணியாற்றினார். ஐக்கிய நாடுகள் அவையின் முதல் பெண் தலைவர் என்ற பெருமையும் இவருக்கு உண்டு. இவர் மோதிலால் நேரு குடும்பத்தில் அவரது தாக்கம் அதிகம் கொண்ட நபராகக் கருதப்பட்டார்.1962 முதல் 1964 வரை மகாராஷ்டிர மாநில ஆளுநராக இருந்த இவர் 1967 முதல் 1971 வரை மக்களவை உறுப்பினராக இருந்தார். இந்திரா காந்தியைக் கடுமையாக இவர் விமர்சனம் செய்தவர். இந்திராகாந்தி பதவிக்கு வந்த சில ஆண்டுகளில் இவர் முழுநேர அரசியலில் இருந்து விலகி டேராடூன் சென்று வாழ்ந்து வந்தார்.1979 ஆம் ஆண்டு இவர் ஐ.நா. மனித உரிமை ஆணையத்தில் இந்தியாவின் பிரதிநிதியாக நியமிக்கப்பட்டார். இவரது மகள் நயந்தரா சாகல் நன்கறியப்பட்ட நாவலாசிரியர்.அலாகாபாத் நகராட்சியின் தலைவராகத் தேர்வு செய்யப்பட்டதிலிருந்து அவரது நீண்ட அரசியல் வாழ்க்கை தொடங்கியது. 1932, 1940, 1942-ஆம் ஆண்டுகளில் பிரிட்டிஷ் அரசு இவரை சிறைக்கு அனுப்பியது.1937-ம் ஆண்டு முதல் 1939-ஆம் ஆண்டு வரை உள்ளாட்சி மற்றும் பொது சுகாதாரத் துறையின் அமைச்சராக பதவி வகித்தார். இரண்டாம் உலகப் போரில் பிரிட்டிஷ் அரசுக்கு ஆதரவாக இந்தியா போரில் கலந்துகொள்ள வேண்டும் என்று ஆங்கிலேய அரசு அறிவித்ததற்கு எதிர்ப்பு தெரிவித்து, மற்ற காங்கிரஸ் கட்சி தலைவர்களை போல, இவரும் தனது பதவியை ராஜிநாமா செய்தார்.ஐ.நா. பொதுச் சபையின் தலைவராகத் தேர்வு செய்யப்பட்ட ஆசியாவைச் சேர்ந்த முதல் நபர் மற்றும் முதல் பெண் இவரே.சிறந்த கவிஞரும் அரசியல்வாதியுமான இவர் இருபதாம் நூற்றாண்டில் பொது வாழ்க்கையில் ஈடுபட்ட பெண்களுள் முக்கியமானவர். தனது கவிதைகள் மூலம் ‘கவிக்குயில்’ ‘இந்தியாவின் நைட்டிகேல்’ ஆகிய பட்டங்களுக்கு சொந்தக்காரராக மாறியவர்.

சரோஜினி நாயுடு :

1905 ஆம் ஆண்டில் வங்காளம் பிரிக்கப்பட்டதைத் தொடர்ந்து அவர் இந்திய சுதந்திர போராட்டத்தில் பங்கேற்றார். 1903-17 காலகட்டத்தில்சரோஜினி அவர்கள் கோபால கிருஷ்ண கோகலே, ரபீந்திரநாத் தாகூர், முகம்மது அலி ஜின்னா, அன்னி பெசண்ட், சி.பி.ராமஸ்வாமி ஐய்யர், மோகன்தாஸ் காந்தி, ஜவஹர்லால் நேரு ஆகியோரின் அறிமுகத்தைப் பெற்றார். இந்திய சுதந்திரப் போராட்டத்தில் மகாத்மா காந்தியுடன் இணைந்து தண்டி யாத்திரையில் ஈடுபட்டார். காந்தி, அப்பாஸ் தியாப்ஜி மற்றும் கஸ்தூரி பாய் காந்தி ஆகியோர் கைதுக்குப் பின் தர்சண சத்தியாகிரகத்தில் துடிப்புடன் பங்கேற்றார். 1919 ஆம் ஆண்டு பிரிட்டிஷ் அரசாங்கம் ரௌலெட் சட்டத்தினைப் பிறப்பித்தது. இதன் வழியாக விழிப்புணர்வு ஆவணங்களை வைத்திருப்பது சட்டத்திற்கு புறம்பானதாகக் கருதப்பட்டது; மோகன் தாஸ் காந்தி அவர்கள் எதிர்த்துப் போராட ஒத்துழையாமை இயக்கத்தைத் துவக்கினார். இதில் முதலில் இணைந்தவர் சரோஜினி நாயுடு ஆவார். ஜூலை 1919 ஆம் ஆண்டு சரோஜினி அவர்கள் இங்கிலாந்திற்கான ஹோம் ரூல் லீக்கின் தூதர் ஆனார். ஜுலை 1920 இல் அவர் இந்தியாவிற்கு திரும்பினார். ஆகஸ்ட் 1 அன்று மகாத்மா காந்தி அவர்கள் ஒத்துழையாமை இயக்கத்தைத் துவக்கினார். 1924 ஆம் ஆண்டு, கிழக்கு ஆப்பிரிக்க இந்திய காங்கிரசில் பங்கேற்ற இரண்டு இந்திய தேசிய காங்கிரஸ் உறுப்பினர்களுள் ஒருவராக சரோஜினி அவர்கள் திகழ்ந்தார். அக்டோபர் 1928 ஆம் ஆண்டு நாயுடு நியூ யார்க்கிற்கு சென்றார். அங்கு நிலவிய ஆப்ரிக்க அமெரிக்க மற்றும் அமெரிக்க இந்திய இனப் பாகுபாடுகளைக் கண்டு கவலையுற்றார்.

ராணி சென்னம்மா:

சென்னம்மா என்றால் அழகிய பெண் என்று அர்த்தம். ராஜ குடும்பத் தினர்போல சகல வசதிகளுடன் வளர்ந்தார். சமஸ்கிருதம், கன்னடம், மராட்டி, உருது மொழிகளைக் கற்றார். இளம் வயதிலேயே குதிரை ஏற்றம், வாள் வீச்சு, வில்வித்தையில் தேர்ச்சி பெற்றார். 15 வயதில் கிட்டூர் அரசருடன் திருமணம் நடைபெற்றது. ஒரு மகன் பிறந்தான். சென்னம்மாவின் இந்த திருமண வாழ்க்கை நெடுநாள் நீடிக்கவில்லை. 1816ல் கணவர் இறந்தார். பிறகு 1824ல் மகனும் இறந்து விடுகிறார். வளர்ப்பு மகன் சிவலிங்கப்பாவை புதிய அரசராக விரும்பினார் சென்னம்மா. ஆனால், கிழக்கிந்தியக் கம்பெனி, மறைந்த மன்னருக்கு நேரடி வாரிசுகள் இல்லை என்று கூறி, கிழக்கிந்தியக் கம்பெனி நாட்டைக் கைப்பற்றியது. சென்னம்மா கம்பெனி உத்தரவின்படி செல்ல மறுத்து ஒரு எதிர்ப்பை நடத்தினார். 1824ம் ஆண்டு கிழக்கிந்திய கம்பெனி இராணுவம் சென்னம்மாவின் படைகளால் தாக்கப்பட்டது. அதைத் தொடர்ந்து நடந்த போரில், கம்பெனி ராணுவத்தின் தலைவரான சர் ஜான் தாக்கரே, ராணி சென்னம்மாவின் லெப்டினன்ட் அமத்தூர் பாலப்பாவால் சுட்டுக் கொல்லப்பட்டார். இரண்டு உயர்மட்ட பிரிட்டிஷ் அதிகாரிகளும் பிணைக் கைதிகளாக வைக்கப்பட்டனர். இது கிழக்கிந்திய நிறுவனத்தை அதிர்ச்சிக்குள்ளாக்கியது. அதிகாரிகளை விடுவித்தால் போர்நிறுத்தம் வழங்கப்படும். சென்னம்மா இந்த வாய்ப்பை ஏற்று அவர்களை விடுவித்தார்.இருப்பினும், துரோகக் கம்பெனி கித்தூரைத் தாக்க மீண்டும் படைகளை அனுப்பியது. கடுமையான போரில், ராணி சிறைபிடிக்கப்பட்டு பெயில்ஹோங்கல் கோட்டையில் அடைக்கப்பட்டார். ராணி சிறைபிடிக்கப்பட்டு பெயில்ஹோங்கல் கோட்டையில் அடைக்கப்பட்டார். ராணியின் தளபதி சங்கொல்லி ராயண்ணா கைது செய்யப்பட்டு தூக்கிலிடப்பட்டார். அவரது வளர்ப்பு மகனும் கைது செய்யப்பட்டார். ராணி சென்னம்மா கோட்டைக்குள் இறந்து தியாகி ஆனார். கர்நாடகத்தில் பல இடங்களில் ராணி சென்னம்மாவுக்கு சிலைகள் வைக்கப்பட்டிருக்கிறது என்பது குறிப்பிடத்தக்கது.

குறிப்பீடு:

https://www.keetru.com/index.php/2009-08-20-02-56-57/index.php?option=com_content&view=article&id=1578:2009-12-10-02-16-27&catid=958:09&Itemid=209

https://thatstamil.in/moovalur-ramamirtham-ammaiyar-life-history-in-tamil/

https://www.tamilhistorical.com/2022/04/biography-of-thillaiaadi-valliammai.html

http://silambukal.blogspot.com/2012/10/1903.html?m=1

https://indiathedestiny.com/indian-kings/rani-mangammal/

https://www.tnpscjob.com/tnpsc-tamil-anjalaiammal/

https://thumbnailsave.in/jhansi-rani-history-tamil/

https://www.culturalindia.net/leaders/sarojini-naidu.html

https://www.hindujagruti.org/articles/51_kittur-rani-chennamma.html